armvectores/hy_wikipedia_2023 huggingface dataset:
(9426) Ալիանտե

(9426) Ալիանտե (անգլ.՝ Aliante), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 14-ին Ուլիսե Մունարիի և Մաուրա Տոմբելիի կողմից Սիմա Էկարում։
Միջին հեռավորությունը Արեգակից կազմում է 2,865544 ա. մ., առավելագույնը մոտենում է 2,6752 ա. մ. հեռավորության վրա և հեռանում 3,0558 ա. մ.։ Արեգակի շուրջ մեկ ամբողջական պտույտ է կատարում 1771,78 երկրային օրվա ընթացքում, իր ուղեծրով շարժվելով միջինում 0,203186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9426) Ալիանտե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խալդե

Խալդե (վրաց.՝ ხალდე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1900 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Մայքլ Կրեմեր

Մայքլ Ռոբերտ Կրեմեր (անգլ.՝ Michael Robert Kremer, նոյեմբերի 12, 1964(1964-11-12), Նյու Յորք, Նյու Յորք, ԱՄՆ), ամերիկացի տնտեսագետ, տնտեսության զարգացման մասնագետ։ 2019 թվականին տնտեսագիտության բնագավառում Աբհիջիտ Բաներջիի և Էսթեր Դյուֆլոյի հետ միասին արժանացել է Նոբելյան մրցանակի՝ «գլոբալ աղքատությունը մեղմացնելու՝ իրենց փորձառական մոտեցման համար»։
Մայքլը Բիլ Ֆոնդի և Մելինդա Գեյթսի հիմնադրամի միջոցներով Հարվարդի համալսարանում հիմնադրված կազմակերպության զարգացման պրոֆեսոր է։ Ամերիկայի արվեստների և գիտությունների ակադեմիայի, «ՄաքԱրթուր» և ուսուցիչների համար նախատեսված Նախագահական կրթաթոշակային ծրագրերի անդամ է, ճանաչվել է Համաշխարհային տնտեսական ֆորումի երիտասարդ գլոբալ առաջնորդ։ Կրեմերն աշխատում է որպես Աղքատության հաղթահարման նորարարությունների ինստիտուտի գիտական ​​խորհրդատու («Innovations for  Poverty Action», Նյու Հեյվեն, Կոնեկտիկուտ)։ Ինստիտուտն ստեղծվել է սոցիալական և միջազգային զարգացման խնդիրները լուծելու համար։ Միջազգային հասարակության աղքատության դեմ պայքարող «Giving What We Can» կազմակերպության անդամ է։ Կրեմերը Հարվարդի համալսարանի հիման վրա ստեղծված «WorldTeach»-ի հիմնադիր-նախագահն է, որն ուսանողներին և շրջանավարտներին, որպես կամավոր ուսուցիչներ, զարգացող երկրներում ուղարկում է ամառային և տարեկան ծրագրերի։
Կրեմերի գիտական ​​հետաքրքրությունները կենտրոնացած են ազդակների հետազոտության վրա։ Մասնավորապես, կենտրոնացած են զարգացող երկրներում պատվաստանյութերի խթանման մեխանիզմների մշակման, ինչպես նաև սոցիալական գիտությունների բնագավառում միջոցառումների գնահատման պատահական մեթոդների կիրառման վերաբերյալ։ Նա կոմպլեմենտ իրավասությունների հիման վրա ստեղծել է տնտեսության զարգացման հայտնի տեսությունը, որը կոչվում է «խտացնող օղակների տեսություն»։
Կրեմերը համաշխարհային բնակչության չափազանցական աճի ֆենոմենի վերաբերյալ առաջարկել է առավել համոզիչ բացատրություններից մեկը, ինչպես նաև ժողովրդագրական անցման տնտեսական մեխանիզմները, որոնք դիտարկվել են մինչև 1970-ականների սկիզբը։ Աճի միջազգային կենտրոնի կողմից անցկացվող աճի շաբաթ 2010-ին Կրեմերը ներկայացրել է իր ուսումնասիրությունը մարդկային կապիտալի վերաբերյալ։


== Մատենագիտություն ==
 Strong Medicine: Creating Incentives for Pharmaceutical Research on Neglected Diseases, Princeton: Princeton University Press, 2004, ISBN 0-691-12113-3 
 Making Markets for Vaccines: Ideas to Action, Center for Global Development, 2005 
Kremer, Michael (1993), «Population Growth and Technological Change: One Million B.C. to 1990», The Quarterly Journal of Economics (The MIT Press) 108 (3):  681–716, doi:10.2307/2118405 


== Ծանոթագրություններ ==


== Արտաքին հղումներ ==
Home page Archived 2013-01-16 at the Wayback Machine.(անգլ.)
Innovations for Poverty Action(անգլ.)
Stronger (երգ, Բրիթնի Սփիրս)

«Stronger» (անգլ. թարգմանաբար՝ «Ավելի ուժեղ»), ամերիկացի երգչուհի Բրիթնի Սփիրսի Oops!… I Did It Again երկրորդ ստուդիական ալբոմի երրորդ սինգլը, որը թողարկվել է 2000 թվականի նոյեմբերի 13-ին Jive Records լեյբլում։ Երգը գրել և որպես պրոդյուսերվ հանդես են եկել Մաքս Մարտինը և Ռամի Յակոուբը։ Սփիրսը երգում է անկախության մասին, թեև տեքստը կարող է ուղղված լինել ինչպես տղայի, այնպես էլ երաժշտական բիզնեսում նրա հետ աշխատող մարդկանց։ Շատ հաճախ այս երգը համարում են «…Baby One More Time» երգի շարունակությունը, բայց եթե իր դեբյուտային սինգլում Սփիրսը երգում էր` …my loneliness is killing me…, այստեղ նա հայտարարում է՝ …my loneliness ain’t killing me no more…։


== Տեսահոլովակ ==
Տեսահոլովակը, որի ռեժիսորը Ջոզեֆ Կաննն է, առաջին անգամ ցուցադրվել է 2000 թվականի նոյեմբերի 3-ին։ Այն նկարահանվել է Լոս Անջելեսում։ Սփիրսի երկրպագուները հայտարարել են, որ հենց այստեղ է տեղի ունենում նրա վերամարմնավորումը սեքս-դիվայի՝ տեսահոլովակի կեսի այսպես կոչված «թաց» տեսարանի պատճառով։
Տեսահոլովակի սկզբում Սփիրսը հայտնվում երեկույթում և տեսնում է իր ընկերոջը մեկ այլ կնոջ հետ։ Նա չի ցանկանում լսել նրա բացատրություններն ու արդարացումները և հեռանում է ակումբից՝ դուռը փակելով այնպես, որ դրանից ցնցվում է շենքը։ Նա երեկույթից հեռանում է հորդառատ անձրևի ժամանակ, սակայն մեքենան կանգնում է, և նա ստիպված է ոտքով գնալ անձրևի տակ։ Վերջում Սփիրսը անցնում է կամուրջը։
Սյուժեի մասն ընդմիջարկվում է պարային տեսարաններով, որտեղ Սփիրսը պարում է տեխնոլոգիական հարթակի վրա։ Որպես «ուղեկից» պարում հանդես է գալիս ալյումինե աթոռը, որը շարժվում է ֆիզիկայի օրենքներից անկախ։ Նաև այն վերածվում է ձեռնափայտի։


=== Փաստեր ===
Տեսահոլովակի նկարահանման համար պահանջվել է երկու օր։
Տեսահոլովակը ներկայացվել է MTV հեռուստաալիքի «Making the Video» հաղարդման շրջանակներում։
Այս տեսահոլովակը դարձել է առաջինը, որտեղ Բրիթնին պարում է մենակ։
Դերասան Փոլ Հաթչինգսը մարմնավորում է այն տղայի, որը խաբել է Բրիթնիին։
Նկարահանումների ժամանակ տեղի է ունեցել դժբախտ պատահար։ Բրիթնին աթոռով պարի ժամանակ ընկել է և վնասել ոտքը ։
«Stronger»-ը դարձել է Սփիրսի հերթական հոլովակը, որին հաջողվել է առավելագույնս (65 օր) մնալ պահել MTV ալիքի TRL ծրագրի վարկանիշում։
Տեսահոլովակում Բրիթնին վարում է «Մուստանգ» ավտոմեքենա։


== Մրցանակներ ==
Տեսահոլովակն առաջադրվել է MTV Video Music Awards մրցանակի «Լավագույն փոփ տեսահոլովակ» անվանակարգում, ինչպես նաև Teen Choice Awards մրցանակի Choice Single կատեգորիայում։


== Կոմերցիոն հաջողություն ==
«Stronger» երգը Billboard Hot 100 հիթ-շքերթի հասել է 11-րդ հորիզոնական։ Չնայած նրան, որ սինգլի վաճառքը բավականին հաջող էր, երգը չի կարողացել հայտնվել Hot 100 Airplay թոփ-50-ում։ Նման ցածր դիրք զբաղեցնելն ու բարձր վաճառքը տեղի են ունեցել մոտավորապես նույն պատճառներով, ինչ «From the Bottom of My Broken Heart» սինգլի դեպքում։
Երգը հաջողություն է ունեցել որոշ եվրոպական երկրներում, սակայն նույնքան հայտնի չի եղել, ինչպես «Lucky» երգը։


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Stronger» – YouTube
Եղվարդ (այլ կիրառումներ)

Եղվարդ, կարող է վերաբերել՝

Եղվարդ - համայնք Կոտայքի մարզում
Եղվարդ - քաղաք Հայաստանի Հանրապետության Կոտայքի մարզում
Եղվարդ (Սյունիքի մարզ) - գյուղ Հայաստանի Հանրապետության Սյունիքի մարզում
Եղվարդ - հայկական արական անուն
Եղվարդ - հնավայր Եղվարդ քաղաքատիպ–ավանի արևմտյան կողմում
.mt

.mt Մալթայի վերին մակարդակի ազգային դոմենն է։


== Արտաքին հղումներ ==
IANA .mt whois տեղեկություն
Էնդլա արգելոց

Էնդլա (էստ․՝ Endla looduskaitseala), պետական արգելոց Էստոնիայում, Յարվամաա (Կոեռու), Յիգևամաա (Յիգևա, Պայուսի), Լյաենե-Վիրումաա (Ռակե) նահանգների տարածքում՝ Պանդիվեռե բարձրավայրում։ Զբաղեցնում է 10 110 հա տարածք։
Ձևավորվել է 1980 թ.-ին 8 162 հա տարածքով որպես բնության պահպանվող տարածք։ Այնուհետև 1985 ստացել է արգելոցի կարգավիճակ։ 1997 թ.-ին արգելոցը ընդգրկվել է այսպես կոչված Ռամսարի ցուցակում (Ռամսարի համաժողով), որի համաձայն պահպանվող տարածքի ջրա-ճահճային տարածքներն ստացել են միջազգային կարգավիճակ, իսկ 2004 թ.-ից՝ «Նատուրա-2000»-ի ցուցակում։
Էդլա արգելոցի տարածքի մեծ մասը պատված է անտառներով, առկա են մեծ թվով ճահճուտներ, լճեր և յուրահատուկ աղբյուրներ։ Առկա են նաև տորֆի հսկայական պաշարներ, որոնց հաստությունը կարող է հասնել մինչև 8 մ։ Այստեղ բնակվում են ավելի քան 450 բուսատեսակներ։
Արգելոցն ունի հարուստ և բազմազան ֆաունա։ Այստեղ բնակվում են ավելի քան 180 թռչնատեսակ, 42 տեսակ կաթնասուն, միջատների ու սողունների հարյուրավոր տեսակներ։ Ջրային տարածքներում բնակվում են բազմաթիվ ձկնատեսակներ, որոնց որսը որոշակի սահմանափակումներով թույլատրելի է։


== Պատկերներ ==

		
		
		
		
		
		
		
		
		


== Ծանոթագրություններ ==
(4563) Կահինա

(4563) Կահինա (անգլ.՝ Kahnia), աստերոիդ աստերոիդների հիմնական գոտում։ Հայտնաբերվել է 1980 թվականի հուլիսի 17-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,253034 ա. մ., առավելագույնը մոտենում է 1,8872 ա. մ. հեռավորության վրա և հեռանում 2,6189 ա. մ.։ Արեգակի շուրջ մեկ ամբողջական պտույտ է կատարում 1235,24 երկրային օրվա ընթացքում, իր ուղեծրով շարժվելով միջինում 0,291442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4563) Կահինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատմական աղբյուրներ

Պատմական աղբուրներ, մարդկային հասարակության անցյալի պատմության հուշարձաններ։ Իրենց բնույթով տարբեր են՝ գրավոր աղբյուրներ (ձեռագիր և տպագիր), արտադրությաև գործիքներ, կենցաղային իրեր, ճարտարապետական ու շինարարական հուշարձաններ և այլն։
Որպես պատմական աղբուրներ օգտագործվում են նաև հին լեզվական տարրերը, գեղարվեստական գրականության, պատմական աշխարհագրության, ժողովրդական բանահյուսության նյութերը և այլն։


== Դասակարգում ==
Պատմակաև աղբյուրների մեջ առավել նշանակալից տեղ են գրավում գրավոր հուշարձանևերը, որոնք կարելի է բաժանել երկու մասի՝ *մատենագրական (պատմիչների երկեր, տարեգրություններ, ժամանակագրություններ, հիշատակարաններ, օրագրություններ, հուշագրություններ, զանազան իրերի վրա գրված կամ փորագրված արձանագրություններ, նամակներ և այլն)

պաշտոնական (հրովարտակներ, պայմանագրեր, կոնդակներ, կանոնական և օրենսդրական ակտեր, հայտարարություններ, զանազան որոշումներ, զեկուցագրեր և այլն)։


=== Գրավոր հուշարձաններ ===
Գրավոր հուշարձանները լինում են՝

բնագրեր
պատճեններ։Յուրաքանչյուր դարաշրջանին հատուկ է աղբյուրների որոշակի տեսակ։
Պատմական աղբյուրների ուսումնասիրման մեթոդների մշակմամբ զբաղվում է աղբյուրագիտությունը։


== Պատմական տվյալներ ==
Հայաստանի հնագույն պատմության մասին որոշակի տեղեկություններ պահպանվել են Թել-էլ-Ամառնայի (մ.թ.ա. 15-րդ դար) ու Բողազքյոյի պեղումներից հայտնաբերված սեպագիր պնակիտների վրա և բաբելոնա-ասորեստանյան արձանագրություններում։
Նաիրի երկրի առաջին հիշատակությունը պահպանվել է Ասորեստանի թագավոր Սալմանասարի (մ.թ.ա. 1280-1261 թվականներ) մի արձանագրության մեջ։ Ուրարտուի մասին տեղեկություններ են հաղորդում ուրարտական սեպագիր արձանագրությունները։
Հին Հայաստանի մասին արժեքավոր աղբյուր է Բիհիսթունի արձանագրությունը։ Հայկական աղբյուրներից կարևորագույն նշանակություն ունեն հայ պատմիչներ Ագաթանգեղոսի, Փավստոս Բուզանդի, Մովսես Խորենացու, Եղիշեի, Ղազար Փարպեցու, Սեբեոսի, Ղևոնդի, Հովհաննես Դրաստանակերտցու, Ասողիկի, Թովմա Արծրունու, Ատեփանոս Օրբելյանի և ուրիշների երկերը։
Կարևոր են նաև ձեռագիր մատյանների հիշատակարանները։ Աղբյուրագիտական լրացուցիչ տվյալներ են ընձեռում արաբական, բյուգանդական և մասամբ՝ ասորական սկզբնաղբյուրները։ Ավելի ուշ շրջանի համար արժեքավոր տեղեկություններ են պարունակում իրավաբանական և գեղարվեստական գրականությունը, արխիվային փաստաթղթերը, վիմական արձանագրությունները, ժամանակագրությունները, ինչպես նաև վրացական ու պարսկական աղբյուրները, եվրոպացի և ռուս ճանապարհորդների ուղեգրությունները, նյութական մշակույթի մնացորդները, վարքաբանական, դավանաբանական գրականությունը և այլն։


== Ծանոթագրություններ ==
Ջամեդյուան

Ջամեդյուան, գյուղ Արևմտյան Հայաստանում, Վանի վիլայեթի Թիարի գավառակում։


== Բնակչություն ==
XX դարի սկզբին ուներ 40 տուն քուրդ և ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Նոր հայկական նոտագրություն

Նոր հայկական ձայնագրությունը հայկական նոտագրման համակարգ է, որը ստեղծել է Համբարձում Լիմոնջյանը, հին հայկական ձայնագրության՝ խազերի հիման վրա։ Նրա նեմային նշանները հնարավորություն են տալիս մեղեդին գրել շարականի տողերի միջև՝ հեշտացնելով երգեցողությունը։


== Պատմություն ==
16-րդ դարից հետո հայկական խազագիր նոտագրությունը հետզհետե բարդանում է, և ապա անհասկանալի է դառնում եկեղեցական երաժիշտներին։ 19-րդ դարի սկզբում՝ այն բարեփոխվում է Պապա Համբարձում Լիմոնջյանի միջոցով 1813-1815 թվականներին։ Համակարգի փոփոխման պատճառներից էին նոտագրման համակարգը սովորելու և օգտագործման համար ավելի հեշտ դարձնելը, և հին խազագրության տարրերից օգտվելը։
Կոմիտասն իր ուսումնասիրական և հայկական ժողովրդական երաժշտության ուղևորություններում, հիմնականում օգտագործել է նոտագրության այս համակարգը։
Նոր հայկական ձայնագրությունը այժմ դասավանդվում է Երևանի պետական կոնսերվատորիայում, Գևորգյան Ճեմարանում, և ուրիշ երաժշտական հիմնարկություններում։


== Տես նաև ==
Խազեր
Խազագրություն


== Աղբյուրներ ==


== Արտաքին հղումներ ==
The Armenian Neume System of Notation (անգլերեն), Ռոբերտ Աթայան, թարգ.՝ Վ.Ն. Ներսեսյան, Curzon Press, Richmond, England, 1999
Նորայր Վարդանյան

Նորայր Յուրիի Վարդանյան (մայիսի 15, 1987(1987-05-15), Լենինական, Հայկական ԽՍՀ, ԽՍՀՄ), ամերիկյան և հայկական ծագում ունեցող ծանրամարտիկ։ ԱՄՆ-ի չեմպիոն (2008), Օլիմպիական խաղերի մասնակից (2012)։


== Կենսագրություն ==
Նորայր Վարդանյանը ծնվել է 1987 թվականի մայիսի 15-ին Լենինականում։ 1991 թվականին նրա ընտանիքը տեղափոխվեց ԱՄՆ, որտեղ նա սկսեց զբաղվել ծանր ատլետիկայով, նրա հոր՝ ակնառու սովետական ծանր ատլետ՝ Յուրի Վարդանյանի գլխավորությամբ։ 2008 թվականին դարձել է ԱՄՆ-ի մինչև 94 կգ-ների չեմպիոն։ 2009 թվականին ընտանիքի հետ վերադարձել է Հայաստան և սկզբից միացավ երիտասարդական, ապա այդ երկրի ազգային հավաքականին։ 2012 թվականին մասնակցել է Լոնդոնում տեղի ունեցող Օլիմպիական խաղերին և զբաղեցրել 11-րդ տեղը։


== Արդյունքներ ==


== Ծանոթագրություններ ==

էջը Sports-reference.com կայքում ծանր ատելետիկա միջազգային ֆեդերացիա Archived 2012-08-29 at the Wayback Machine. (անգլ.)
Լոնդոն-2012. Հայ օլիմպիականները. Նորայր Վարդանյան
Բան Ելաչիչի հրապարակ

Բան Յոսիպ Ելաչիչի հրապարակ (խորվ.՝ Trg bana Josipa Jelačića), կարճ՝ Բան Ելաչիչի հրապարակ (խորվ.՝ Trg bana Jelačića), Ելաչիչի հրապարակ (խորվ.՝ Jelačićev trg); տեղի բնակիչների կողմից անվանվում է նաև ՝ Ելաչիչ Պլաց (խորվ.՝ Jelačić-plac) կամ ուղղակի Հրապարակ (խորվ.՝ Trg); նախկին անվանումը՝ Հանրապետության հրապարակ (խորվ.՝ Trg Republike) և Հարմիցա (խորվ.՝ Harmica)), Զագրեբի կենտրոնական հրապարակը։ Կրում է կոմս Յոսիպ Ելաչիչի անունը, ով 1848- 1859 թվականներին եղել է Խորվաթիայի իշխանը։
Հրապարակը գտնվում է Զագրեբի պատմական շրջաններ Գրադեցայից և Կապտոլայից հարավ։ Այն գտնվում է Դոլաց շուկայից հարավ, Իլիցա փողոցից արևմուտք, Պավել Ռադիչի փողոցից՝ հյուսիս- արևմուտք, Սպլավնիցայից և Հարմիցայից հյուսիս, Բակաչևայից՝ հյուսիս- արևելք, Նիկոլե Յուրիշիչայի փողոցից՝ արևելք, Պրաշկայից ՝ հարավ- արևելք։ Համարվում է Դոնի Գրադե հետիոտնային տարածքի կենտրոնը։
Բան Ելաչիչի հրապարակը Զագրեբի բնակչության հանդիպումների հիմնական վայրն է։ Ամբողջովին նախատեսված է հետիոտների համար։ Ավտոմեքենաների մուտքը արգելված է, սակայն հրապարակով անցնում են Զագրեբի տրամվայի մի շարք գծեր։ Ցերեկը հրապարակով են անցնում № 1, 6, 11, 12, 13, 14 և 17, իսկ գիշերը՝ № 31, 32 և 34 համարի տրամվայները։
Հրապարակի մի շարք տներ ունեն հին պատշգամբներ, որոնք վերանորոգման կարիք ունեն։ Սա շահավետ է որոշ ընկերությունների համար, որոնք օգտագործում են շինարարական ցանցեր՝ տեղադրելու գովազդային պոստերներ։
Հրապարակի հարավարևմտյան մասում գտնվում է Նեբոդերը՝ Զագրեբի առաջին բարձրահարկ շենքը, որը կառուցվել է 1959 թվականին։ Դեպի արևելք գտնվում է Մանդուշեվաց շատրվանը։ Էլ ավելի արևելք Խորվաթիայի ամենախոշոր Զագրեբի բանկն է։ 


== Ֆոտոպատկերասրահ ==

		
		
		
		
		


== Ծանոթագրություններ ==
(2770) Ցվետ

(2770) Ցվետ (անգլ.՝ Tsvet), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,16976 ա. մ., առավելագույնը մոտենում է 2,0305 ա. մ. հեռավորության վրա և հեռանում 2,309 ա. մ.։ Արեգակի շուրջ մեկ ամբողջական պտույտ է կատարում 1167,39 երկրային օրվա ընթացքում, իր ուղեծրով շարժվելով միջինում 0,30838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2770) Ցվետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վասիլևկա (գյուղ, Դիկանկայի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Վասիլևկա գյուղում բնակվում էր 261 մարդ։ Բնակավայրը զբաղեցնում է 1195 կմ² տարածք։ Բնակչության խտությունը կազմում էր 218,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլոս Մելքոնյան

Կառլոս Մելքոնյան (նոյեմբերի 6, 1956(1956-11-06), Վալենտին Ալսինա, Լանուս, Բուենոս Այրես, Արգենտինա), հայկական ծագմամբ արգենտինացի տնտեսագետ և քաղաքական գործիչ։ 2015 թվականի դեկտեմբերի 23-ին նախագահ Մաուրիսիո Մակրիի կողմից նշանակվել է Արգենտինայի Ազգային բանկի նախագահ։


== Կենսագրություն ==
Բուենոս Այրեսի համալսարանում ստացել է տնտեսագետի որակավորում, իսկ Տորկուատո դի Տելյա համալսարանում տնտեսագետի մագիստրոսի կոչում։
1986 թվականին զբաղեցնում էր Արգենտինայի Կենտրոնական բանկի արտաքին պարտքերի բաժնի պետի պաշտոնը։ Այդ պաշտոնում ստորագրել և հոգաբարձուների խորհրդին է ուղարկել 480/161 զեկույցը, որտեղ խնդրում էր անվավեր համարել 1980-ական թվականների սկզբներին որոշ անհատների կողմից վերցված արտաքին պարտքի հետաքննությունը։
1980-ական թվականներին աշխատել է նաև Համաշխարհային բանկում որպես մասնավոր խորհրդատու։ Արգենտինայի նախկին նախագահ Կառլոս Մենեմի տնտեսական խմբի անդամն էր, երբ վերջինս 2003 թվականի նախագահական ընտրություններին կրկին դրեց իր թեկնածությունը։ Ներկայումս «Հանրապետական առաջարկ» կուսակցության անդամ է, որը ղեկավարում է նախագահ Մաուրիսիո Մակրին։
Ղեկավարել է Արգենտինայի Կենտրոնական բանկի արտաքին գործերի ենթաբաժինը և տնտեսական հետաքննությունների բաժինը, մասնակցել է արգենտինական արտաքին պարտքին առնչվող բանակցություններին։ Դրանից հետո հիմնել է սեփական խորհրդատվական ընկերությունը։
2002 թվականին Էդուարդո Դուալդեի նախագահության ժամանակ առաջարկ է ստացել զբաղեցնել երկրի էկոնոմիկայի նախարարի պաշտոնը, սակայն հրաժարվել է։ Հաջորդ տարի Մենեմի հաղթանակից հետո ընդունել է առաջարկը։
2007 թվականին եղել է սենատորի թեկնածու Մաուրիսիո Մակրիի «Հանրապետական առաջարկ» կուսակցությունից։


== Ծանոթագրություններ ==
(3062) Վրեն

(3062) Վրեն (անգլ.՝ Wren), աստերոիդ աստերոիդների հիմնական գոտում։ Հայտնաբերվել է 1982 թվականի դեկտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,019584 ա. մ., առավելագույնը մոտենում է 2,6874 ա. մ. հեռավորության վրա և հեռանում 3,3518 ա. մ.։ Արեգակի շուրջ մեկ ամբողջական պտույտ է կատարում 1916,55 երկրային օրվա ընթացքում, իր ուղեծրով շարժվելով միջինում 0,187838 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3062) Վրեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավարիյա

Նավարիյա (ուկրաիներեն՝ Наварія), գյուղ Ուկրաինայի Լվովի մարզի Պուստոմիտիի շրջանում։
Չճշտված տվյալներով Նավարիյա գյուղում բնակվում էր 1 493 մարդ։ Բնակավայրը զբաղեցնում է 2,09 կմ² տարածք։ Բնակչության խտությունը կազմում էր 714,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնսեյսան դու Ժակուիպի

Կոնսեյսան դու Ժակուիպի (պորտ.՝ Conceição do Jacuípe), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 28 593 մարդ՝ 2006 թվականի տվյալներով։ Գրավում է 145,1 կմ2 տարածք։ Բնակչության խտությունը՝ 247,2 մարդ/կմ²։
Քաղաքի տոնը նշվում է հոկտեմբերի 20-ին։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 130.596.628,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.750,52 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,695 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում չափավոր է։
Էլմա Դանիելսոն

Էլմա Շառլոտա Դանիելսոն (շվեդերեն՝ Elma Charlotta Danielsson, ի ծնե՝ Սունդքվիստ, շվեդերեն՝ Sundquist, մարտի 1, 1865(1865-03-01), Falu Kristine church parish, Ֆալուն, Դալարնա, Շվեդիա - փետրվարի 8, 1936(1936-02-08), Lomma, Շվեդիա), շվեդ կին լրագրող և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ։ 1887 թվականից եղել է «Arbetet» սոցիալ-դեմոկրատական թերթի ժամանակավոր խմբագիրը՝ լինելով առաջին կինը սոցիալ-դեմոկրատական մամուլում։ Ֆեմինիստական գործիչ է։


== Կենսագրություն ==
Էլմա Սունդքվիստը ծնվել է 1865 թվականի մարտի 1-ին Շվեդիայի Ֆալուն քաղաքում։ Պետական դպրոցների համակարգում աշխատել է որպես ուսուցիչ և տեղափոխվել Մալմյո քաղաք իր փեսացու Աքսել Դանիելսոնի հետ, որի հետ ամուսնացել է 1897 թվականին՝ տասնվեց տարեկանում նշանադրվելուց հետո։ Զույգն ունեցել է որդի՝ Աթերդագը (1891-1895)։
Աքսել Դանիելսոնը Մալմյոյում թողարկել է արմատական Սոցիալ-դեմոկրատական «Arbetet» թերթը, իսկ Էլման 1887 թվականից թերթի խմբագրությունում աշխատել է որպես լրագրող։ Երբ 1889 թվականին Աքսելը բանտարկվել է աստվածանարգության համար, Էլման ժամանակավոր զբաղեցրել է խմբագրի պաշտոնը մինչև 1890 թվականին ամուսնու ազատ արձակումը։ 1891 թվականին տեղափոխվել է Միացյալ Նահանգներ, սակայն  1895 թվականին վերադարձել է Շվեդիա։ Այդ շրջանում Էլման գործուն մասնակցություն է ունեցել հասարակական կյանքին ինչպես արտասահմանում, այնպես էլ հայրենիքում։ Շվեդ գրող և հրապարակախոս Յուհան Ավգուստ Ստրինդբերգը մի անգամ ասել է Աքսելին, որ իր բախտը բերել է ունենալու «կայծով հարսնացու»։
Դանիելսոնը Շվեդիայի աշխատանքային շարժման կանանց իրավունքների ընդլայնման շարժման առաջատար ներկայացուցիչն էր. նա հիմնել է Կանանց աշխատավորների ասոցիացիան (շվեդերեն՝ Kvinnliga arbetarklubben), Շվեդիայի առաջին, աշխատող կանանց սոցիալիստական կազմակերպությունը և 1888-1890 թվականներին եղել է նրա նախագահը։ 1900 թվականին Էլման դարձել է Մալմյոյի կանանց բանավեճային ակումբի (շվեդերեն՝ Malmös kvinnliga discussionsklubb) համահիմնադիրը։
Այն բանից հետո, երբ կանայք իրավունք են ստացել մասնակցել 1909 թվականի քաղաքային ընտրություններին, Էլմա Դանիելսոնը Մալմյոյի քաղաքային խորհրդում դարձել է ընտրված առաջին կինը։


== Ծանոթագրություններ ==


== Մատենագիտություն ==
Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977
Levin, Hjördis, 'Proletärkvinnor, Ohoj!: Stockholms Allmänna kvinnoklubb 1892-1930', Arbetarhistoria., 1987-1988:44-45 (Årg. 11-12), s. 4-32, 1988
Lindgren, Anne-Marie & Lindgren Åsbrink, Marika, Systrar, kamrater!: arbetarrörelsens kvinnliga pionjärer, Idé och tendens, Stockholm, 2007
Մենքալիսի

Մենքալիսի (վրաց.՝ მენქალისი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։ Շրջկենտրոն Թեթրի Ծղարոյից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 26 մարդ։


== Ծանոթագրություններ ==
Քրիզանթեմ

Քրիզանթեմ (լատ.՝ Chrysanthemum), ոսկեծաղիկ, աստղածաղկազգիների (բարդածաղկավորների) ընտանիքի միամյա և բազմամյա խոտաբույսերի ցեղ։ Հայտնի է քրիզանթեմի շուրջ 150 տեսակ՝ տարածված Եվրոպայում, Ասիայում և Աֆրիկայում։


== Կենսաբանական նկարագիր ==
0,5-1,5 մ բարձրությամբ կանգուն ցողուններով թփիկներ են։ Տերևները ամբողջաեզր են կամ փետրաձև կտրտված, մուգ կանաչ, ծաղիկները՝ լեզվակավոր են, զամբյուղներում հավաքված։ Ծաղկում է խոր աշնանը։ Բազմանում է ցողունային, տերևային կտրոններով, թփերի մեխանիկական կիսումով, ընտրասերումնաբանական նպատակով՝ նաև սերմերով։ Ծաղկում է աշնանը։


== Կիրառություն ==
Օգտագործվում են դեկորատիվ պարտեզագործության մեջ։ Աչքի է ընկնում իր բազմապիսի գունավորումներով։ Բարձր են գնահատվում սպիտակ, խոշորածաղիկ, բազմապսակաթերթ տեսակները և սորտերը։
Հնդկաստանում, Չինաստանում և շրջակա երկրներում քրիզանթեմի ընձյուղները, տերևները և ծաղկաբույլերն օգտագործվում են սննդում։ Քրիզանթեմը լայնորեն օգտագործվում է չինական բժշկության մեջ։


== Տարածում ==
Երևանի բուսաբանական այգում աճեցվել է քրիզանթեմի ավելի քան 100 տեսակ։ Հայաստանում առավել տարածված են սպիտակ, ոսկե անձրև, խոշորածաղիկ, մանրածաղիկ, գեբե և այլ տեսակներ։ Օգտագործվում է գեղազարդիչ ծաղկագործության մեջ և կտրած ծաղիկներ ստանալու նպատակով։


== Արվեստում և մշակույթում ==
Քրիզանթեմական գահ, Ճապոնիայի կայսեր գահի արևմտյան անվանումը, օգտագործվում էր 19-րդ դարում։
«Քրիզանթեմներ», հին ռուսական ռոմանս, բառերի և երաժշտության հեղինակ՝ Ն. Հարիոտ
«Ինը քրիզանթեմ», Վալերի Լեոնտիվի երգը, 1999 թվականին։
Քորին Բեյլի Ռեյ

Քորին Բեյլի Ռեյ (Corinne Bailey Rae, ի ծնե Քորին Ժակլին Բեյլի՝ Corinne Jacqueline Bailey, փետրվարի 26, 1979(1979-02-26), Լիդս, Արևմտյան Յորքշիր, Անգլիա, Միացյալ Թագավորություն), բրիտանացի երգչուհի, կիթառահար, երգահան, ով կատարում է երգերը սոուլ ոճով, ջազի և ինդի- ու ալտերնատիվ ռոքի էլեմենտներով։ Առաջնաելույթային «Corinne Bailey Rae» ալբոմը թողարկվել է 2006 թվականին, զբաղեցրել է գլխավոր դիրքերը «UK Album Chart»-ում և նրան բերել համաշխարհային ճանաչում, իսկ երկրորդ ալբոմը (The Sea, #5 UK) անվանակարգվել է «Mercury Prize 2010» մրցանակաբաշխությանը։


== Կենսագրություն ==
Քորին Բեյլին ծնվել է 1979 թվականի փետրվարի 26-ին Անգլիայի Լիդս քաղաքում, Արևմտյան Հնդկաստանի գաղթականի և անգլուհու ընտանիքում։ Փոքր տարիքից Քորինը հետաքրքրված էր երաժշտությամբ՝ սկզբում նվագում էր ջութակի վրա, ապա ունեցավ էլեկտրոկիթառ։ Ոգեշնչվելով L7, Veruca Salt և այլ 1990-ականների կանացի ալտերնատիվ ռոք բենդերից՝ Քորինը հիմնեց իր ռոք բենդը՝ Helen, որը մեծ ճանաչում ունեցավ, բայց այդքան էլ մեծ պոտենցիալ չուներ և դրա պատճառով փլուզվեց։
Բեյլին ընդունվեց Լիդսի համալսարան, որտեղ ուսումնասիրում էր անգլերեն գրականությունը։ Այդ ժամանակ էլ սկսեց գրել երգեր՝ օգտագործելով ջազի և սոուլի էլեմենտները։ 2006 թվականին պայմագիր է կնքել EMI լեյբլի հետ և թողարկել առաջնաելույթային ալբոմը։ «Corinne Bailey Rae» ալբոմը գլխավորել է բրիտանական հիթ շքերթների դիրքերը, հասել է 4-րդ տեղը «Billboard 200»-ում և երգչուհուն բերեց 4 Գրեմիի անվանակարգումներ։ Մեկ տարի անց թողարկվեց այդ ալբոմի ավելի լայնածավալ տարբերակը՝ «Corinne Bailey Rae — Special Edition» անունով, որը ներառում էր նրա Լոնդոնի ու Նյու Յորքի համերգների CD/DVD սկավառակները։ 2010 թվականին թողարկել է իր երկրորդ «The Sea» ալբոմը, որի երգերը գրել է զգացմունքների ազդեցության ներքո, որոնք կապված էին կորուստների հետ՝ ամուսնու մահվան, Ջեյսոն Ռեյի և Haggis Horns խմբի սաքսոֆոնիստի հետ։


== Սկավառակագրություն ==


=== Ստուդիական ալբոմներ ===
2006՝ Corinne Bailey Rae
2010՝ The Sea


=== Մինի ալբոմ ===
2011՝ The Love EP


=== Համերգային ալբոմ ===
2007՝ Live in London & New York (CD + DVD)


== Արտաքին հղումներ ==
Պաշտոնական կայք
Թվիթթեր


== Ծանոթագրություններ ==
Մաստի (գյուղ, Կոհիլա շրջան)

Մաստի (էստ․՝ Masti), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 116 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զորավա (Արճեշի գավառ)

Անվան այլ կիրառումների համար տե՛ս՝ Զորավա (այլ կիրառումներ)Զորավա, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր գավառակի հյուսիս-արևելյան կողմում, Վանա լիճը թափվող Զելանդերե գետի վերին հոսանքի տարածքում։


== Բնակչություն ==
XX դարի սկզբին ուներ 9-10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բռնակոթ (գյուղ)

Անվան այլ կիրառումների համար տե՛ս՝ Բռնակոթ (այլ կիրառումներ)Բռնակոթ,
գյուղ Հայաստանի Հանրապետության Սյունիքի մարզի Սիսիանի տարածաշրջանում, Սիսիան քաղաքից 2-3 կմ հարավ-արևմուտք։ Գտնվում է Որոտան գետի աջ կողմում, սարահարթի վրա, բարձրությունը ծովի մակերևույթից` 1680-1740 մ։ Հեռավորությունը Կապան մարզկենտրոնից ճանապարհով կազմում է մոտ 108 կմ։
Փիրնաուտ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1995 թվականից մտնում է ՀՀ Սյունիքի մարզի մեջ։


== Պատմություն ==
Բռնակոթը մտել է Մեծ Հայքի Սյունիք աշխարհի Ծղուկ գավառի կազմի մեջ և ըստ հին հարկացուցակի Տաթևի վանքին վճարում էր 12 միավոր հարկ։ Անվանել են նաև Բռնաուտ, Բրնաութ, Բռնակուտ, Մելիք Թանգու գյուղ։ Ըստ ժողովրդական ստուգաբանության գյուղի անունը առաջացել է Բուռն (բուռնեցիներ), Կոթ (կոթեցիներ) անունների միացումից։
Բռնակոթը իշխանանիստ-մելիքանիստ գյուղ է՝ Մելիք-Թանգյան իշխանական տան նստավայրը։


== Բնակչություն ==
Ըստ ՀՀ 2011 թ. մարդահամարի արդյունքների` Բռնակոթի մշտական բնակչությունը կազմել է 1960, առկա բնակչությունը` 1640 մարդ։ Գյուղում բնակևել են և շարունակում են բնակվել հայեր, որոնց մեծ մասը տեղաբնակներ են, իսկ մի մասի նախնիները տարբեր ժամանակներում այստեղ են տեղափոխվել Ղարաբաղից։ Բռնակոթի բնակչության փոփոխությունը ժամանակի ընթացքում` ստորև.


== Պատմամշակութային կառույցներ ==
Գյուղը հարուստ է պատմամշակութային կառույցներով։ Հիշատակվում են 3 եկեղեցիներ՝ Սբ․ Գրիգոր (1704 թ․), Սբ․ Աստվածածին, իսկ III անունը անորոշ է։ Գյուղի շրջակայքում կան մի քանի հին գյուղատեղիներ՝ Կրո, Գյունեյ, Խաչեր, Քարայր։ Գյուղի մերձակայքում է Հովվի քար մեգալիթյան կառույցը։


== Նշանավոր բռնակոթցիներ ==
Բռնակոթում են ծնվել մեծանուն պատմաբան Նիկողայոս Ադոնցը, Ներսես արքեպիսկոպոս Մելիք Թանգյանը, Հր. Ադոնցը, Հր. Քարամյանը, Սովետական Միության հերոսներ Սամսոն Մկրտումյանը, Լիպարիտ Իսրայելյանը։ Գյուղը տվել է Երկրորդ համաշխարհային պատերազմի 4 հերոսներ, Արցախյան պատերազմի մասնակից հերոս Վուրգ Ոսկանյանը,  պատմաբան, արևելագետ, Արևելագիտության ինստիտուտի Թուրքիայի բաժնի վարիչ Երվանդ Սարգսյանը, պատմաբան, հայագետ, մանկավարժ Տաճատ Սահակյանը, բազմաթիվ այլ գիտնականներ, մշակույթի և պետական գործիչներ։


== Տես նաև ==
Բռնակոթի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Ընտրատարածք


== Ծանոթագրություններ ==
(4707) Խրիսես

(4707) Խրիսես (անգլ.՝ Khryses), աստերոիդ Յուպիտերի տրոյացիներից։ Հայտնաբերվել է 1988 թվականի օգոստոսի 13-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,176164 ա. մ., առավելագույնը մոտենում է 4,5353 ա. մ. հեռավորության վրա և հեռանում 5,817 ա. մ.։ Արեգակի շուրջ մեկ ամբողջական պտույտ է կատարում 4301,41 երկրային օրվա ընթացքում, իր ուղեծրով շարժվելով միջինում 0,083694 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4707) Խրիսես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոշխ բոհեմական

Բոշխ բոհեմական (լատ.՝ Carex bohemica), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
5-30 (50) սմ բարձրությամբ, կարճացած կոճղարմատով, խիտ ճիմ առաջացնող խոտաբույս է։ Տերևների լայնությունը 2-4 մմ է։ Ծաղկաբույլը գլխիկանման է, խիտ, խոզանաձև և ունի 1-2 սմ տրամագիծ։ Ծաղկաբույլից բազմաթիվ անգամ երկար ստորին ծածկող տերևի երկարությունը 8-20 սմ է, իսկ մյուսները ավելի կարճ են և ունեն 1-2 սմ երկարություն։ Երկարավուն-նշտարաձև պարկիկները կանաչավուն են, 7-9 մմ երկարությամբ և 1 մմ լայնությամբ։ Երկատամ, խորը ճեղքված կտուցի երկարությունը ունի 5 մմ է։


== Տարածվածություն ==
Հայաստանում հանդիպում է Լոռու ֆլորիստիկական շրջանում, Լոռու սարահարթի լճերում (Ժանգոտ, Կլոր և Ցոլակի լճեր)։


== Էկոլոգիա ==
Աճում է միջին լեռնային գոտում՝ ծովի մակարդակից 1300-1500 մ բարձրությունների վրա, ռելիկտային լճերի ճահճացած ափերին։ Ծաղկում է հունիս-հուլիս ամիսներին, պտղաբերում՝ հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա բույս։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Բետտենդորֆ

Բատտենդորֆ (լյուքս.՝ Bettenduerf), կոմունա Լյուքսեմբուրգի Դիկիրխի երկրամասում։
Ըստ 2008 թվականի մարդահամարի տվյալների՝ կոմունայի բնակչությունը կազմում է1,045 մարդ։ Կոմունայում կան մոտ 2941 տնային տնտեսություններ։
Տարածքը կազմում է 23,24 կմ²։ Այն համարվում է 116 կոմունաներից տարածքով 61-րդը։ Գտնվում է ծովի մակարդակից 378 մետր բարձրության վրա։


== Ծանոթագրություններ ==
Զինվորի ընկերուհին

«Զինվորի ընկերուհին» (անգլ.՝ Soldier's Girl) դրամա, որը հիմնված է ԱՄՆ բանակի զինծառայող Բերրի Ուինչելի և տրանսգենդեր կնոջ՝ Կալպերնիա Ադամի միջև հարաբերությունների իրական պատմության և այն իրադարձությունների վրա, որոնք հանգեցրել են Բերրիի սպանությանը այլ զինվորների կողմից։


== Սյուժե ==
Բերրին ծառայում է Միացյալ Նահանգների բանակի օդային դիվիզիայում, որը տեղակայված է Քեմփբելի Ֆորտում (Կենտուկի նահանգ)։ Կալպերնիան պարուհի է աշխատում Նեշվիլում (Թենեսի նահանգ) տրանսսեքսուալների շոույում։ Նրանք ծանոթացել են 1999 թվականին։ Բերրիի սենյակի հարևան Ջասթին Ֆիշերը նրան բերում է ակումբ, որտեղ հանդես է գալիս Կալպերնիան։ Երբ Բերրին և Կալպերնիան սկսում են պարբերաբար հանդիպել, Ֆիշերը տարածում է իրենց հարաբերությունների մասին լուրերը, ինչը խախտում է զինծառայողների սեռական կողմնորոշման քննարկման մասին քաղաքականությունը, որը հայտնի է որպես «Մի հարցրու, մի ասա»։ Բերրին բախվում է հալածանքների և ճնշումների, որոնք բռնության են վերածվում հուլիսի չորսին (Անկախության օրը) տոնական հանգստյան օրը։ Այն պահին, երբ Կալպերնիան մասնակցում է Նեշվիլում անցկացվող մրցույթին, Քելվին Գլովերը, ում հրահրում է Ֆիշերը, բեյսբոլի զարկիչով մինչև մահ ծեծում է քնած Բերրիին։


== Դերերում ==


== Մրցանակներ և անվանակարգեր ==
Նկարն առաջադրվել է հետևյալ մրցանակներին։ 

Ամերիկայի կինոարվեստի ինստիտուտը «Զինվորի ընկերուհին» նկարը անվանել է 2003 թվականի լավագույն 10 հեռուստատեսային ծրագրերից մեկը։


== Հետաքրքիր փաստեր ==
Լի Փեյսը նկարագրում է իր դերը։
«Երբեք չեմ եղել այսքան ճնշված։ Ես կորցրել եմ 20 ֆունտ։ Որպիսի համապատասխանեմ կերպարին ես ստիպված էի անընդհատ սոված մնալ, որովհետև պետք է քաշս գցեի։ Հեշտ չէր:. Դա իմ առաջին ֆիլմն էր և այն ինձ սովորեցրեց, թե ինչպես պետք է աշխատել։ Այս կինոկերպարը շատ հեռու է ինձանից, բայց հետո, երբ ես նայեցի այն, ինչ ստացվեց այլ կողքից, ես ցնցված էի, թե որքան ընդհանրություններ ունեմ նրա հետ։»


== Ծանոթագրություններ ==
Գուլսունդա

Գուլսունդա (վրաց.՝ გულსუნდა), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։


== Դիրք ==
Գյուղը գտնվում է ծովի մակարդակից 1300 մետր բարձրության վրա։ Շրջկենտրոն Ասպինձայից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 63 մարդ։


== Ծանոթագրություններ ==
Սերրինյաի գավառ

Սերրինյաի գավառ (պորտ.՝ Microrregião de Serrinha), գավառ Բրազիլիայում, մտնում է Բաիա նահանգի մեջ։ Բնակչությունը կազմում է 378 456 մարդ 2005 թվականի տվյալով։ Զբաղեցված տարածքը՝ 10 598,380 կմ²։ Բնակչության խտությունը՝ 35,7 մարդ/կմ²։


== Վիճակագրություն ==
Համախառն ներքին արտադրանքը կազմել է 849 155 941,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 227,85 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,603


== Գավառի կազմ ==
Գավառի կազմի մեջ են մտնում հետևյալ համայնքները.

Արասի
Բորրոկաս
Բիրիտինգա
Կանդեալ
Կապելա դու Ալտու Ալեգրի
Կոնսեյսան դու Կոյտե
Գավիան
Իշու
Լամարան
Նովա Ֆատիմա
Պե Դի Սերրա
Ռետիրոլանդիյա
Ռիաշան դու Ժակուիպի
Սանտալուս
Սերրինյա
Սան Դոմինգուս
Տեոֆիլանդիյա
Վալենտի
Վարդան Բակալյան

Վարդան Մուշեղի Բակալյան (ծնվել է 1995 թվականի ապրիլի 4-ին), հայ ֆուտբոլիստ։ Խաղում է «Փյունիկ» ֆուտբոլային ակումբում և Հայաստանի երիտասարդական հավաքականի կազմում որպես կիսապաշտպան։


== Ակումբային կարիերա ==
«Փյունիկ» ֆուտբոլային ակումբի սան։ 15 տարեկանում խաղացել է «Փյունիկի 3»-րդ կազմում։ Անցկացրել է 11 խաղ, որի ժամանակ աչքի է ընկել 6 գոլով։ 2011 թվականին «Փյունիկի» մարզչական շտաբում Բակալյանը պայմանագիր կնքեց «Փյունիկի» 1-ին թիմի հետ։ Այդ տարի իր նորամուտը նշեց Հայաստանի առաջին առաջնությունում։ 2011 թվականի ապրիլի 17-ին «Շիրակի» դեմ խաղում, որը կայացել է Երևանում, Բակալյանը խաղադաշտ է դուրս եկել 86-րդ րոպեին և փոխարիել է Հովհաննես Հովհաննիսյանին։ Սեպտեմբերին խաղացել է Հայաստանի սուպերգավաթում, 88-րդ րոպեին գոլ է խփել (3:0), և դարձել է պատվո մրցանակի հաղթող։ Իսկ Հայաստանի առաջնությունում նվաճել է բրոնզե մեդալ։


== Ելույթների վիճակագրություն ==
(2012 թվականի հուլիսի 5-ի տվյալներով)


== Կարիերան հավաքականում ==
2010 թվականին մուտք է գործել Հայաստանի մինչև 17 տարեկանների թիմի մեջ։ Նորամուտը նշել է Եվրոպայի առաջնության շրջանակներում կայացած Թուրքիայի մինչև 17 տարեկանների թիմի դեմ խաղում, որտեղ հայկական ակումբը պարտվել է 0:3 հաշվով։ Բակալյանը խաղադաշտ է մտել 66-րդ րոպեին փոխարինելով Արսեն Փիլոյանին։ Առաջին գոլը խփել է իր 4-րդ խաղում, որը տեղի է ունեցել 2011 թվականի հոկտեմբերի 17-ին։ Ուելսի երիտասարդական հավաքականի դեմ արտագնա խաղում խփել է հաղթական գոլ, և թիմին բերել է հաղթանակ։


== Նվաճումներ ==
Արծաթե մեդալակիր Հայաստանի առաջնությունում, 2011
Հայասատնի գավաթի հաղթող, 2014
Հայաստանի սուպերգավաթի հաղթող, 2011


== Ծանոթագրություններ ==


== Արտաքին հղումներ ==
Профиль на официальном сайте ФФА (ռուս.)
Профиль на footballdatabase.eu (անգլ.)
Профиль на soccerway.com (անգլ.)
Լանիեր շրջան (Ջորջիա)

Լանիեր շրջան (անգլ.՝ Lanier County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 484 կմ² է, բնակչությունը՝ 7.241 մարդ (2010 թ. տվյալներով)։ Շրջկենտրոնն է Լեյքլենդ բնակավայրը։ Կազմավորվել է 1920 թ.։
Խլուրդը

Խլուրդը (իսպաներեն՝ El Topo) 1970 թվականի այլիմաստային պաշտամունքային կովբոյական ֆիլմ է, ռեժիսորը և գլխավոր դերասանն է Ալեխանդրո Խոդորովսկին։ Դա բնութագրված է իր օտարոտի բնութագրերով և դեպքերով, կիսանդամ և թզուկ ներկայացուցիչների օգտագործելով, և քրիստոնեական սիմվոլիզմի և արևելյան փիլիսոփայության ծանր բաժնեչափերով։


== Սյուժե ==
Ֆիլմը մի կատաղած, սևահագուստ հրացանակրի կնոջ լուսավորման փնտրտուքի մասին է։ Շատ տարիների ընթացքում ֆիլմը միայն կարելի էր կեսգիշերյա ցուցադրումներում, արվեստի կենտրոններում և ապօրինի տեսամագնիտոֆոններով տեսնել՝ մինչև իր պաշտոնական DVD-ի վրա լույս տեսնելը 2007 թ.-ի մայիսի 1-ին։


== Ծանոթագրություններ ==
Մի բաժակ թեյ (նկար)

«Մի բաժակ թեյ (անգլ.՝ The Cup of Tea), նկար, որ ստեղծվել է 1880-1881 թվականներին ամերիկացի նկարչուհի Մերի Կեսսետի կողմից։ Ներկայումս այն գտնվում է  Նյու Յորքի Մետրոպոլիտենի հավաքածուում։
19-րդ դարի վերջին Մերի Կեսսետը մեկնում է Փարիզ, որպեսզի շարունակի բնանկարչություն ուսումնասիրել։ Նա Շառլ Շապլենի սանն էր։ Նրա ստեղծագործությունների վրա մեծ ազդեցություն էր թողել Էդգար Դեգայի հետ ունեցած ընկերությունը։
Վերջինիս դրդմամբ էլ նկարչուհին 1879 թվականին ուղարկում է իր աշխատանքները մյուս իմպրեսիոնիստների հետ համատեղ կազմակերպված ցուցահանդեսին։ Կեսսետը ճանաչում է գտնում «կանացի» թեմայի համար (մեկ բաժակ թեյի շուրջ հելյունով գործելիս)։
Կտավը ստեղծվել է 1880-1881 թվականների ընթացքում, որի համար բնորդ է հանդիսացել նկարչուհու քույրը` Լիդիան։
Մինչ այդ Լիդիան, ով տառապում էր երիկամների բորբոքումից, Ֆիլադելֆիայից եկել էր Փարիզ քրոջը այցելության։ Այդ ժամանակաշրջանում չամուսնացած կանայք միայնակ չէին ապրում, սակայն Լիդիայի հիվանդությունը գնալով խորանում էր, և նա չէր կարող դիմանալ ճամփորդություններին։ Ընտանիքի մյուս անդամները Փարիզ են տեղափոխվում 1880 թվականի գարնանը։ Այս շրջանում Մերի Կեսսետը հիմնականում պատկերում էր կենցաղային դրվագներ։ Լիդիան մինչև 1882 թվականը հաճախակի է դառնում քրոջ նկարների հերոսուհին։
Թեյախմության ընթացքը պատկերված է իմպրեսիոնիստներին բնորոշ ձևով։ Այս ծիսակատարությունը տեղ է գտել 1880 թվականին ստեղծված մի շարք աշխատանքներում։ Ստվերները արտացոլելու համար օգտագործվել են կոնտրաստ գույներ։
1881 թվականին Կեսսետը նկարն ուղարկում է իմպրեսիոնիստների ցուցահանդեսին, որտեղ և այն ճանաչում է ստանում քննադատների կողմից։


== Ծանոթագրություններ ==
Մոնտևերդե (Իտալիա)

Մոնտևերդե (իտալերեն՝  Monteverde), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 920 մարդ (2008), բնակչության խտությունը կազմում է 24 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 83049, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար։ 0827 86043
Էլեկտրոնային փոստ։ comune.monteverde@tiscali.it
Պաշտոնական կայք։ http://www.comune.monteverde.av.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յանովո (այլ կիրառումներ)

Յանովո, կարող է վերաբերել՝

Յանովո - գյուղ Ռուսաստանի Նիժնի Նովգորոդի մարզի Սերգաչսկի շրջանի կազմում։
Յանովո - գյուղ Ռուսաստանի Սմոլենսկի մարզի Կրասնինսկի շրջանի կազմում։
Յանովո - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Յանովո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Յանովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Աբրահամ Աբրահամյան (այլ կիրառումներ)

Աբրահամ Աբրահամյան անվանումը կարող է վերաբերվել հետևյալ անձանց

Աբրահամ Ալեքսանդրի Աբրահամյան (1912-1998), հայ ռադիոտեխնիկայի և ռադիոտեղորոշման բնագավառի գիտնական, ճարտարագետ։
Աբրահամ Դավթի Աբրահամյան (1845-1922), գուսան։
Աբրահամ Հովհաննեսի Աբրահամյան (1882-1980), դերասան։
Աբրահամ Միքայելի Աբրահամյան (1950-1992), զինվորական, ազատամարտիկ, Արցախյան ազատամարտի մասնակից։
Աբրահամ Աբրահամյան (ծ. 1922), պատմաբան։


== Ծանոթագրություններ ==
Էլ Կամպիլյո դե լա Խարա

Էլ Կամպիլյո դե լա Խարա (իսպաներեն՝ El Campillo de la Jara), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Լա Խառա շրջանի կազմում։ Տարածքը զբաղեցնում է 88 կմ²։ Բնակչությունը 422 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 127 կմ։ 
Քաղաքի հովանավորն է համարվում սուրբ Բլաս։


== Ժողովրդագրություն ==


== Արտաքին հղումներ ==
Պաշտոնական կայք Archived 2018-12-28 at the Wayback Machine.
Լուի Սահա

Լուի Լորան Սահա (ֆր.՝ Louis Laurent Saha, օգոստոսի 8, 1978(1978-08-08), Փարիզ), գվադելուպայական ծագումով ֆրանսիացի ֆուտբոլիստ, հարձակվող։ Անգլիայի գավաթի եզրափակչի պատմության մեջ ամենաարագ խփած գոլի հեղինակը։


== Ակումբային գործունեություն ==


=== «Մեց» ===
Սահան իր գործունեությունը սկսել է 1995 թվականին «Մեց» ֆուտբոլային ակումբում, իսկ հիմնական ակումբ գնացել է 1997 թվականին։ Հետո 1999 թվականի հունվարին նրան վարձավճարով տրվեց «Նյուքասլ Յունայթեդ» ֆուտբոլային ակումբին, առաջնությունում խփեց մեկ գոլ «Քովենթրի Սիթի» ֆուտբոլային ակումբի դարպասը և խաղաց ընդհանուր առմամբ 11 խաղ, ինչպես նաև 1999 թվականի Անգլիայի գավաթի եզրափակչի հասնելիս հինգերորդ խաղափուլում «Բլաքբըրն Ռովերս»-ի դարպասը մեկ գոլ խփեց։ Բայց մարզիչ Ռուուդ Գուլիտը եզրափակչի խաղի ժամանակ Սահային չի ընդգրկել կազի մեջ։ 1998/99 թվականների մրցաշրջանի ավարտին, նա վերադարձել է «Մեց», որտեղ նա ակումբում երկամյա ժամանակահատվածում 47 խաղի ընթացքում խփել է 5 գոլ։


== Անձնական կյանք ==
Սահայի ծնողները ապրել են Գվադելուպա կղզում (Ֆրանսիայի դեպարտամենտ), որտեղ մինչև այժմ մնում են նրա պապիկն ու տատիկը։ Նա ունի կրտսեր քույր և եղբայր։


== Նվաճումներ ==


=== Ակումբային ===
 Ֆուլհեմ
Ֆուտբոլային լիգայի առաջին դիվիզիայի չեմպիոն - 2000/01
 Մանչեսթեր Յունայթեդ
Պրեմիեր լիգա (2) - 2006/07, 2007/08
Անգլիայի գավաթի տիրակալ - 2004
Ֆուտբոլային լիգայի գավաթի տիրակալ - 2006
ՈՒԵՖԱ Չեմպիոնների լիգաի հաղթող - 2008
 Ֆրանսիայի ֆուտբոլի ազգային հավաքական
Ֆուտբոլի աշխարհի առաջնություն 2006


=== Անհատական ===
 Ֆուլհեմ
Ֆուտբոլային լիգայի առաջին դիվիզիայի լավագույն ռմբարկու - 2001


== Խաղերի վիճակագրություն ==

(2013 թվականի օգոստոսի 8-ի արդյունքներով)


== Ծանոթագրություններ ==


== Արտաքին հղումներ ==
«Սանդերլենդ» ՖԱ-ի պաշտոնական կայքէջ (անգլ.)
SoccerBase կայքի վիճակագրություն Archived 2010-04-04 at the Wayback Machine. (անգլ.)
Պրոֆիլը և վիճակագրությունը FootballDatabase կայքում (անգլ.)
Լուի Սահա Թվիթթերում
Ռիչարդ Հարմոն

Ռիչարդ Սքոթ Հարմոն (անգլ.՝ Richard Scott Harmon, օգոստոսի 18, 1991(1991-08-18), Միսիսոգա, Regional Municipality of Peel, Օնտարիո, Կանադա), կանադացի դերասան։ Առավել հայտնի է Սպանություն (Ջասփեր Էյմս), Քոնթինուում (Ջուլիան Ռենդոլ) և 100 (Ջոն Մյորֆի) հեռուստասերիալներում կատարած դերերով։


== Վաղ կյանք ==
Ռիչարդ Սքոթ Հարմոնը ծնվել է ծնվել է 1991 թվականի օգոստոսի 18 - ին Կանադայի Օնտարիո նահանգի Միսսասսոգա քաղաքում։ Նա դերասանուհի Ջեսիկա Հարմոնի փոքր եղբայրն է։


== Անձնական կյանք ==
Ռիչարդը ամերիկյան ֆուտբոլի՝ հատկապես «Notre Dame Fighting Irish» թիմի երկրպագու է։ Նա հանդիսանում է Սպունգ Բոբ Քառակուսի Տաբատ մուլտֆիլմի երկրպագու։ Նաև հանդիսանում է Բոբ Դիլանի և The Rolling Stones – ի ֆան։ Նա ԼԳԲՏ համայնքի իրավունքի կողմնակից է։


== Ծանոթագրություններ ==
Ջումա մզկիթ (Ակնա)

Ակնայի ջումա մզկիթ, մզկիթ Արցախի Հանրապետության Ակնա քաղաքում։ Մզկիթը քաղաքի եզակի կառույցներից է, որը չի ոչնչացվել Ակնայի ազատագրման ժամանակ։


== Պատմություն ==
Մզկիթը կառուցել է Քերբալայի Սաֆիխան Ղարաբաղին 1868-1870 թվականներին։ Մզկիթը ներքին տարածության կառուցվածքը տիպիկ է տարածաշրջանի իսլամական կառույցների համար՝ երկհարկանի սրահների բաժանումը քարե սյուներով և գմբեթավոր ծածկի կիրառմամբ։ Նման ոճով են կառուցված նաև Պարտավի (1860), Աշաղը մզկիթը (1874-1875), Ջումա մզկիթը (1768), Շուշիի Գյովհար Աղայի վերին մզկիթը, Վարանդայի մզկիթը (1889) և Հորադիզի մզկիթը։


== Պատկերասրահ ==

		
		
		
		


== Ծանոթագրություններ ==
Բուզենկուր

Բուզենկուր (ֆր.՝  Bouzincourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 541 մարդ, բնակչության խտությունը` 66.71 մարդ/կմ²։ Բնակավայրը զբաղեցնում է 8.11 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 27 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 343 աշխատունակ (15-64 տարեկան) բնակիչ, որոնցից ակտիվ էին 261-ը, իսկ ոչ ակտիվները` 82։ Ակտիվության ցուցանիշը կազմում է 76,1 %։ 261 աշխատունակ մարդկանցից աշխատել է 237 անձ (131 տղամարդ և 106 կին)։ Գործազուրկ են եղել 24 անձ (14 տղամարդ և 10 կին)։ 82 անաշխատունակներից 21-ը եղել են աշակերտներ կամ ուսանողներ, 40-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կենովո (այլ կիրառումներ)

Կենովո, կարող է վերաբերել՝

Կենովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Կենովո - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Սետցու (Ճապոնիա)

Սետցու (ճապ.՝ 摂津市 Սետցու-սի), Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 14,88 կմ², բնակչությունը՝ 85 165 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 5723,45 մարդ/կմ²։


== Աշխարհագրական դիրք ==
Սետցու քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Սետցու քաղաքի հետ սահմանակցում են Սույտա, Իբարակի, Տակացուկի, Նեագավա, Մորիգուտի, Օսակա քաղաքները։


== Բնակչություն ==
Սետցու քաղաքի բնակչությունը կազմում է 81 165 մարդ (2014 թվականի օգոստոսի 1-ի տվյալների համաձայն), իսկ խտությունը՝ 5723,45 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Սետցու քաղաքը խորհրդանշող ծառ է համարվում կամֆորայի ծառը, ծաղիկ՝ մրտավարդը։


== Քույր քաղաքներ ==
 Բենբու, Չինաստան, 1984 թվականից
 Բանդաբերգ, Ավստրալիա, 1998 թվականից


== Ծանոթագրություններ ==


== Արտաքին հղումներ ==
Ճապոնական Սետցու քաղաքի պաշտոնական վեբկայք(ճապոներեն)